21.3.2023
EL
Επίσημη Εφημερίδα της Ευρωπαϊκής Ένωσης
C 105/17
3.
Ενισχυτική μάθηση.
Στον τομέα αυτόν, περιλαμβάνεται κάθε έρευνα που μπορεί να εφαρμόσει ένα σύστημα ενισχυτικής μάθησης στο πλαίσιο των συστημάτων που περιγράφηκαν στους δύο προηγούμενους τομείς.
Θα δοθεί προτεραιότητα σε ερευνητικές προτάσεις για νέες τεχνολογίες, όπως η τεχνητή νοημοσύνη (δηλαδή μηχανική μάθηση, αναλυτική δεδομένων κ.λπ.) που εφαρμόζονται στον τομέα της ΔΙ, συμπεριλαμβανομένης της επίδειξης της τεχνολογίας στο σχετικό περιβάλλον, της κατασκευής πρωτοτύπων και της επίδειξης σε επίπεδο συστήματος.
Οι μελέτες θα πρέπει κατά προτίμηση να επικεντρώνονται σε θέματα που σχετίζονται με τα σήματα και τα σχέδια ή υποδείγματα, παρότι άλλα θέματα, όπως οι γεωγραφικές ενδείξεις, οι ΜΜΕ, οι πελατοκεντρικές προσεγγίσεις ή η κατάρτιση και εκπαίδευση σε θέματα ΔΙ, εμπίπτουν επίσης στο πεδίο εφαρμογής των προτάσεων.
ΑΠΟΠΟΙΗΣΗ ΕΥΘΥΝΗΣ: τόσο για την παρτίδα 1 όσο και για την παρτίδα 2, κάθε αίτημα έρευνας/θέματος πρέπει να συνδέεται με τουλάχιστον έναν από τους τρεις γενικούς τομείς που αναφέρονται ανωτέρω.
Κατά την τελική επιλογή, το EUIPO θα προκρίνει τα θέματα που παρουσιάζουν το μεγαλύτερο ενδιαφέρον για το Γραφείο (ακόμα και αν συνδέονται με έναν μόνο από τους τρεις τομείς).
Η αξιολόγηση κάθε πρότασης θα βασίζεται σε αντικειμενικά, διαφανή και τυποποιημένα προκαθορισμένα κριτήρια (π.χ. ποιότητα της πρότασης, ικανότητα των υποψηφίων, αναμενόμενος αντίκτυπος, αξιοπιστία της πρότασης προϋπολογισμού), όπως προβλέπεται στο κεφάλαιο II κατωτέρω.
Θα εξεταστούν τα έργα με τη μεγαλύτερη σημασία για το Γραφείο.
Σε αυτά περιλαμβάνονται, για παράδειγμα, έργα που συγκεντρώνουν χρήσιμα εμπειρικά στοιχεία για τους φορείς λήψης αποφάσεων στον τομέα της πολιτικής και στον επιχειρηματικό τομέα, διάφορα συναφή έργα που εστιάζουν στα ΔΔΙ ή πρωτοβουλίες που σχετίζονται με τα δεδομένα, καθώς και το πρόγραμμα για τις ΜΜΕ.
Για περισσότερες πληροφορίες, ανατρέξτε στο κεφάλαιο I των οδηγιών προς τους υποψηφίους.
2.
Επιλεξιμοτητα
2.1.
Επιλέξιμοι υποψήφιοι Η παρούσα πρόσκληση απευθύνεται μόνο σε ακαδημαϊκούς ερευνητές που είναι συνδεδεμένοι με πανεπιστήμια ή ερευνητικά ιδρύματα (δημόσια ή ιδιωτικά) που βρίσκονται σε ένα από τα 27 κράτη μέλη της ΕΕ.
Οι ερευνητές είναι επιλέξιμοι για το πρόγραμμα, ανεξάρτητα από την ιθαγένειά τους (πρέπει όμως να διαμένουν στην ΕΕ).
Μπορούν να υποβάλουν αίτηση διδάκτορες, μεταδιδακτορικοί ερευνητές, διδάσκοντες στο πανεπιστήμιο ή οποιοσδήποτε άλλος ερευνητής στον ακαδημαϊκό τομέα.
Μια αίτηση μπορεί να υποβληθεί από έναν ή περισσότερους υποψηφίους.
Θα αξιολογείται μόνο μία πρόταση ανά ερευνητή ανά πρόσκληση.
Οι δημόσιοι φορείς που χρηματοδοτούνται ή ενισχύονται από το EUIPO μέσω άλλων μέτρων χρηματοδότησης, όπως τα προγράμματα συνεργασίας, σκοπός των οποίων είναι η επιδίωξη των ίδιων στόχων με αυτών της παρούσας πρόσκλησης, δεν είναι επιλέξιμοι (π.χ. εθνικά και περιφερειακά γραφεία ΔΙ ή διεθνείς οργανισμοί κ.λπ.).
2.2. Επιλέξιμες δράσεις Οι επιλέξιμες δράσεις αφορούν ερευνητικές μελέτες για θέματα που σχετίζονται με τη ΔΙ και τις τεχνολογίες των πληροφοριών, όπως ορίζεται στην περιγραφή του θέματος στην πρόσκληση υποβολής προτάσεων.
Η μέγιστη διάρκεια των έργων είναι 12 μήνες από την υπογραφή της συμφωνίας επιχορήγησης.
Για περισσότερες πληροφορίες, ανατρέξτε στο κεφάλαιο II των οδηγιών προς τους υποψηφίους.
3.
Κριτήρια αποκλεισμού & επιλογής Δεν πρέπει να συντρέχει λόγος αποκλεισμού των υποψηφίων από τη συμμετοχή και/ή την ανάθεση σύμβασης σύμφωνα με τις διατάξεις του δημοσιονομικού κανονισμού που εφαρμόζεται στον γενικό προϋπολογισμό της Ένωσης.
Οι υποψήφιοι πρέπει να διαθέτουν την οικονομική και επιχειρησιακή ικανότητα να ολοκληρώσουν τις προτεινόμενες δραστηριότητες.
Για περισσότερες πληροφορίες σχετικά με τα δικαιολογητικά έγγραφα που πρέπει να υποβληθούν, ανατρέξτε στο κεφάλαιο II των οδηγιών προς τους υποψηφίους.
4.
Κριτήρια ανάθεσης Τα κριτήρια ανάθεσης για την αξιολόγηση των επιλέξιμων προτάσεων βαθμολογούνται συνολικά με 100 μονάδες σύμφωνα με την ακόλουθη μέθοδο στάθμισης: